b'\n_START_ARTICLE_\nDocklands Light Railway\n_START_SECTION_\nRendiment\n_START_PARAGRAPH_\nLa r\xc3\xa0pida expansi\xc3\xb3 i les ampliacions de Docklands Light Railway \xc3\xa9s un gran senyal de l\'\xc3\xa8xit del sistema. DLR ha crescut fins al punt que \xc3\xa9s utilitzant per unes cent mil persones cada dia. Al cap d\'un any de l\'inici, el sistema havia transportat fins a 17 milions de passatgers. En contrast, l\'any 2009 passaren per DLR 64 milions de passatgers, traspassant la barrera dels seixanta milions per primer cop.\n_START_SECTION_\nCr\xc3\xadtiques\n_START_PARAGRAPH_\nTot i que Docklands Light Railways, i els ferrocarrils lleugers en general, han tingut un bon \xc3\xa8xit, DLR ha estat criticat per haver estat dissenyat amb molt poca capacitat en comparaci\xc3\xb3 amb la demanda que ha sorgit a l\'\xc3\xa0rea dels Docklands. La demanda ha estat molt subestimada. S\'ha criticat que la demanda ha superat la capacitat amb la que el sistema fou constru\xc3\xaft.\n_START_SECTION_\nMaterial rodant\n_START_PARAGRAPH_\nDLR t\xc3\xa9 trens de pis alt, bidireccionals, i cotxes articulats amb quatre portes a cada banda, cada tren est\xc3\xa0 comport per dos cotxes. Els cotxes tenen una consola de conducci\xc3\xb3 oculta darrere un panell bloquejat al final del cotxe amb el que PSA pot conduir el tren, i les operacions de conducci\xc3\xb3 s\xc3\xb3n autom\xc3\xa0tiques. Les consoles permeten que PSA controli l\'obertura de les portes i els anuncis. Degut a l\'abs\xc3\xa8ncia de la cabina del conductor, el vehicle t\xc3\xa9 un acabament amb vidre que permet una inusual panor\xc3\xa0mica als passatgers. L\'actual material rodant t\xc3\xa9 una m\xc3\xa0xima velocitat de 80 km/h.\n_START_SECTION_\nDesenvolupament futur\n_START_PARAGRAPH_\nAmb el desenvolupament de la regi\xc3\xb3 m\xc3\xa9s oriental dels Docklands, com a part de la iniciativa "Thames Gateway" una de les apostes dels Jocs Ol\xc3\xadmpics de Londres 2012, diverses ampliacions i millores es troben en construcci\xc3\xb3, projecte i/o discussi\xc3\xb3.'